Шаблон, или с други думи "тема" за WordPress, е готов сайт, който е предварително разработен и показва демо съдържание. Съществуват много такива шаблони за сайтове на всякаква тематика. Някои са безплатни, докато други се купуват. Шаблоните пестят много време и усилия, каквито са необходими за да се създаде уебсайт от нулата. Чрез използването на готова тема, се пести най-вече от разходи за уеб дизайн. Освен това, те са създадени и оптимизирани да работят добре с WordPress. Най-приятната част е, че шаблоните могат да се променят и персонализират.